Κάδμος ο Μιλήσιος

Ο Κάδμος ο Μιλήσιος, ο γιος του Πανδίονος, ήταν λογογράφος του 6ου π.Χ. αιώνα, ελάχιστα νεώτερος του μυθικού Ορφέα σύμφωνα με τον Σουίδα,Σουίδα Λεξικό, . ο πρώτος Έλληνας που έγραψε σε πεζό λόγο (μαζί με τον Φερεκύδη και τον Εκαταίο).Στράβων, Γεωγραφικά, Βιβλίο Α΄, κεφάλαιο 2,  2.6.

Στο μοναδικό γνωστό του έργο το , αποτελούμενο από τέσσερα βιβλία, διηγιόταν την παλαιότερη ιστορία της Μιλήτου και της ευρύτερης περιοχής της Ιωνίας.Th. Müller, Fragmenta historicorum Graecorum, τόμος 2, Cadmus Milesius, σελ. 2. 
Το έργο από πολύ νωρίς χάθηκε ολοσχερώς. Ο Διονύσιος ο Αλικαρνασσεύς αναφέρει ότι ήδη στην εποχή του όλα τα έργα που κυκλοφορούσαν με το όνομα του Κάδμου ήταν πλαστογραφίες μεταγενέστερων συγγραφέων.Διονύσιος Αλικαρνασσέυς, Περί του Θουκυδίδου, κεφ. 23. 

Σύμφωνα με τον Σουίδα υπήρχε κι ένας άλλος Κάδμος ιστορικός από την Μίλητο, γιος του Αρχέλαου αυτός, που συνέγραψε μια ιστορία της Αττικής, ένα χαμένο επίσης έργο δεκατεσσάρων βιβλίων. 
Υπήρχε ακόμη και ο μυθικός Κάδμος, ο εφευρέτης της αλφαβήτου που δεν πρέπει να συγχέεται με κανέναν από τους δύο ιστορικούς Κάδμους της Μιλήτου (αν και κατά την αρχαιότητα η σύγχυση αυτή δεν είχε αποφευχθεί πάντοτε).W. Smith, A Dictionary of Greek and Roman biography and mythology, Cadmus.

Παραπομπές

Κατηγορία:Αρχαίοι Έλληνες ιστορικοί
κατηγορία:Αρχαίοι Μιλήσιοι